**OPŠTA PRAVILA NAGRADNOG KONKURSA** “**UZIVAJ UZ JACOBS**“

1. NAZIV, SJEDIŠTE I DRUGI BITNI PODACI U POGLEDU ORGANIZATORA NAGRADNOG KONKURSA Organizator nagradnog konkursa je ’’Nelt BIH. DOO ’’ Istočno Sarajevo, sa adresom sjedišta u Istočno Sarajevo, Aerodromska bb PIB: 401345650007, u daljem tekstu Organizator.

2. NAZIV, VRIJEME TRAJANJA, OSNOV I SVRHA SPROVOĐENJA NAGRADNOG KONKURSA

Nagradni konkurs se organizuje pod nazivom **„Uzivaj uz Jacobs“**

Konkurs se organizuje i sprovodi na sajtu www.jacobskonkurs.ba u periodu od 18.08. do 19.09.2021. godine pri čemu se spisak dobitnika objavljuje na sajtu najkasnije 48 sata nakon kraja konkursa (kraj konkursa- 19.09.2021. u 23h). Nagradni konkurs se organizuje i sprovodi u skladu sa Opštim pravilima nagradnog konkursa “**Uzivaj uz Jacobs**“, koje je Organizator doneo dana 16.08.2021. godine i koja stupaju na snagu dana istog dana. Organizator upoznaje javnost da se osnovna pravila raspisivanja nagradnog konkursa uređuju odredbama članova od 229. do 233. Zakona o obligacionim odnosima. **Samom prijavom Učesnik prihvata pravila Konkursa i s njima je u cjelosti saglasan. Nagradni konkurs se organizuje u svrhu promocije Jacobs proizvoda i radi nagrađivanja kupaca.**

 3. MJESTO ORGANIZOVANJA KONKURSA

Nagradni konkurs se organizuje na teritoriji Bosne i Hercegovine.

4. USLOVI I OPIS UČESTVOVANJA NA KONKURSU

Za učešće na nagradnom konkursu učesnik mora da ispuni sljedeće uslove:

-**Kupite bilo koju Jacobs kafu u minimalnoj ukupnoj vrijednosti od 10,00 KM** **u nekom od BINGO DOO PRODAJNIH OBJEKATA**. Proizvodi koji učestvuju u akciji su: Jacobs Cronat Gold, Crema Gold, Monarch, 3u1 original, 2u1 original, 3u1 Milka, 3u1 Intense, 3u1 Latte, Cappuccino Milka, Cappuccino Original, Cappuccino Vanila, Cappuccino Baileys, Cappuccino Iced.

- **SAČUVAJTE FISKALNI RAČUN i posjetite sajt: www. jacobskonkurs.ba**

- **Da biste se prijavili za učešće u nagradnom konkursu na sajtu, potrebno je da unesete svoje podatke (ime i prezime, adresu, datum rodjenja) i priložite fiskalni račun u formi fotografije** (jedan fiskalni račun se može iskoristiti samo jedanput. Učesnici mogu učestvovati samo jedan put). Nakon toga, dobijate mogućnost učešća u Jacobs konkursu.

- **Svi učesnici u konkursu treba da, u skladu sa temom konkursa ''Uživaj uz Jacobs“, uploaduju kreativnu fotografiju na sajtu www.jacobskonkurs.ba. Najkreativnije i najzanimljivije fotografije koje odabere stručni žiri će biti nagrađene.**

- Stručni žiri će na dan završetka konkursa objaviti rang listu nagrađenih učesnika.

- Pravo učestvovanja u nagradnom konkursu imaju sva punoljetna (18+) fizička lica koja imaju prebivalište u Bosni i Hercegovini. U konkursu ne mogu učestvovati zaposleni kod Organizatora, Realizatora i druga lica, koja su na bilo koji način učestvovala u pripremi ili realizaciji ovog nagradnog konkursa, kao i najbliži srodnici ovih lica: roditelji, braća, sestre, djeca i supružnici sa svojom užom porodicom. Pod užom porodicom se podrazumeva društvena grupa koja se sastoji od supružnika i najbližih krvnih srodnika (roditelji i djeca) koji obično žive zajedno.

**Jedan učesnik može učestvovati samo jednom u konkursu.**

Prijave se moraju postaviti sa validnim podacima. One lažno postavljene neće ući u izbor za nagradu. Podaci koji budu unijeti moraju biti vjerodostojni. U slučaju da žiri uoči bilo koju zloupotrebu od strane jednog ili više korisnika mreže, ovi korisnici, bez upozorenja, biće diskvalifikovani iz nagradnog konkursa.

Učesnici koji su se prijavili van vremenskih okvira samog konkursa (18.08-19.09.2021, 23h.) neće biti prihvaćeni niti razmatrani za nagrade.

5. ZAŠTITA LIČNIH PODATAKA

Učestvovanjem i prijavljivanjem na ovaj nagradni konkurs, učesnici nagradnog konkursa daju saglasnost da se njihovi lični podaci koriste u svrhu realizacije nagradnog konkursa, kontaktiranja učesnika i dodjele nagrada, do trenutka objave dobitnika, nakon čega se isti podaci brišu iz evidencije nagradnog konkursa, u skladu sa propisanom zakonskom regulativom za čuvanje podataka o ličnosti. Dobitnici nagradnog konkursa su ujedno saglasni da se njihova imena objave na sajtu www.jacobskonkurs.ba kao i na Jacobs profilima na društvenim mrežama (Facebook i Instagram). Ova saglasnost je bezuslovna, pri čemu Organizator prilikom obrade ličnih podataka učesnika i objavljivanja imena dobitnika nema potrebu zatraživanja dodatnog odobrenja od strane datih lica za objavu njihovih imena.

Organizator nagradnog konkursa se obavezuje da će, u skladu sa Zakonom o zaštiti ličnih podataka, sa posebnom pažnjom voditi računa o ličnim podacima učesnika u nagradnom konkursu.

Učešćem u nagradnom konkursu učesnici potvrđuju poznavanje odredbi ovih Opštih pravila i izražavaju svoje slaganje sa njima.

Prava učesnika su zagarantovana Zakonom o zaštiti ličnih podataka ( SL.Gl. 49/2006, 76/2011,i 89/2011) i imate pravo

1. da tražite pristup i uvid u Vaše podatke o ličnosti,
2. da tražite ispravku ili dopunu Vaših podataka o ličnosti,
3. da tražite brisanje Vaših podataka o ličnosti,
4. da tražite ograničavanje obrade Vaših podataka o ličnosti,
5. da tražite prenosivost podataka, (vi) da prigovorite obradi Vaših podataka o ličnosti.

Kako biste iskoristili svoja prava ili podnijeli prigovor na način na koji se vaši lični podaci obrađuju, kontaktirajte nas na mail: reklamacijebh@nelt.com i sa jasnom naznakom: kojim Vašim podacima o ličnosti želite da izvršite pristup i uvid, koje Vaše lične podatke želite da dopunite, ispravite ili izbrišete, odnosno obradi kojih Vaših ličnih podataka se prigovarate i iz kojih razloga. Ovakav Vaš zahtjev treba biti potpisan i datiran. Organizator će izaći u susret Vašem zahtjevu što je prije moguće i poslati Vam odgovarajuće obavještenje.

U slučaju prigovora na obradu Vaših podataka o ličnosti, imate i pravo da uložite pritužbu nadležnom nadzornom organu za zaštitu podataka u nadležnom sudu u Istočnom Sarajevu

Zaposleni kod Organizatora kao i sva povezana lica dužni su da sljedeće podatke čuvaju kao poslovnu tajnu: o učesnicima (broju, identitetu, ostalim ličnim podacima); o mehanizmu organizovanja nagradnog konkursa.

Naprijed navedene podatke Organizator može saopštiti trećim licima samo na način određen zakonom.

Učešćem u nagradnom konkursu učesnici su saglasni sa tim da njihovi podaci budu unijeti u bazu podataka Priređivača, koja se kreira za vreme trajanja nagradnog konkursa i da se oni neće koristiti u ostale svrhe.

 6. PROCEDURA NAGRADNOG KONKURSA

Postupak sprovođenja nagradnog konkursa - kviza je podijeljen u 2 (dvije) faze, i to:

1. faza prijavljivanja na nagradni konkurs u periodu od 18.08 – 19.09.2021.;
2. faza objavljivanja dobitnika je najkasnije 48 sata nakon završetka konkursa počev od 23.00h na dan. 19.09.2021. kao dan okončanja konkursa;

Dobitnicima nagradnog konkursa – izabranim pobjednicima se smatraju učesnici čije su fotografije izabrane od strane žirija kao najkreativnije i koji prema tome ostvaruju i poziciju na rang listi. Finalni odabir se potvrđuje u prisustvu tročlane komisije Organizatora i realizatora uz obavezu da jedan član izborne komisije bude član marketing odeljenja Organizatora. Izborna komisija će sačiniti i svojim ličnim potpisima ovjeriti Zapisnik o procesu izbora najkreativnijih radova i najbolje plasiranih 8 (osam) učesnika:

1. kategorija prvoplasiranog 3 (tri) dobitnika;

2. kategorija drugoplasiranog 20 (dvadeset) dobitnika;

U slučaju nemogućnosti kontaktiranja odabranih lica putem broja telefona koji su dostavili radi podjele nagrade i/ili ne odazivanja dobitnika u roku od 3 radna dana od trenutka izbora dobitnika, Organizator stiče pravo da nagradu proslijedi prvom rezervnom učesniku. Za svakog izabranog dobitnika komisija će, po svojim kriterijumima, izabrati rezervne dobitnike koji će, u slučaju neodazivanja biti kontaktirani.

7. NAGRADE

Nagrade konkursa „Jacobs proleće“ su:

* Prve tri (3) nagrade – Električni trotinet (okvirna vrijednost po 950 KM)
* Drugih pet (5) nagrada – JBL zvučnici (okvirna vrijednost po 270 KM)
* Trećih petnaest (15) – Jacobs paket kafe 1kg (kombinacija proizvoda okvirne vrijednosti po 50 KM)

**Dobitnik je u obavezi da prilikom preuzimanja nagrade sa sobom ponese fiskalni račun koji je priložio tokom prijave na konkurs** **i identifikacioni dokument** (kako bi se uporedili podaci korišteni tokom prijave na konkurs). Ukoliko učesnik ne bude imao fiskalni račun kod sebe i podaci sa prijave ne budu odgovarali onima na identifikacionom dokumentu, organizator učesniku neće uručiti osvojenu nagradu. Ukoliko se uoče neregularnosti, Organizator ima pravo da učesniku ne dodijeli nagradu i istu prenese na sledeće rangiranog na listi.

Osvojenu nagradu može iskoristiti samo učesnik koji se za istu prijavio na sajtu www.jacobskonkurs.ba i čije je ime na rang listi. Nagrada ne može biti prenijeta na drugo lice ili ustupljena drugom licu.

Podaci koje dobitnik pošalje koristiće se isključivo radi identifikacije dobitnika i neće dalje biti procesuirani ili stavljani u bazu podataka. Nagrađeni učesnik mora imati prebivalište na teritoriji Republike Bosne i Hercegovine.

Proglašenje pobjednika je na sajtu www.jacobskonkurs.ba , maksimalno 48 sati od zatvaranja nagradnog konkursa dana 21.09.2021 u 23h.

8. USLOVI, PRAVA I OBAVEZE UČESNIKA

Na nagradnom konkursu ne mogu učestvovati lica zaposlena kod Organizatora, Realizatora i lica, koja su na bilo koji način učestvovala u pripremi ili realizaciji ovog nagradnog konkursa, kao i najbliži srodnici ovih lica: roditelji, braća, sestre, djeca i supružnici. Učesnici, koji učestvuju na nagradnom konkursu, nemaju pravo da zahtjevaju drugačije nagrade ili nagrade u većim količinama od onih koje su navedene u ovim Opštim pravilima. Prilikom primopredaje nagrada Organizator i dobitnici sačinjavaju zapisnik o primopredaji, pri čemu nakon potpisivanja ovog zapisnika dobitnik gubi pravo žalbe na kvalitativne i kvantitativne nedostatke predate nagrade. Nagrade se ne mogu zamijeniti za novac. Učestvujući u ovom nagradnom konkursu učesnici potvrđuju da su saglasni sa Opštim pravilima ovog nagradnog konkursa.

9. PREKID NAGRADNOG KONKURSA

Nagradni konkurs se može prekinuti prije propisanog roka trajanja ili odložiti u slučaju više sile ili obrazloženom odlukom Organizatora o čemu će učesnici odmah biti blagovremeno informisani putem obavještenja na sajtu www.jacobskonkurs.ba i zvaničnoj Jacobs Facebook i Instagram stranici. Višom silom se tretira svaki događaj, van uticaja Organizatora, (npr. mjera vlade, rat, ustanak, pobuna, građanski rat ili drugi nemiri, nesreća, požar, poplava, prirodna nepogoda, eksplozija, epidemija, stavljanje pod karantin,-vis maior) koji onemogućava Organizatora u ispunjenju obaveza. Organizator se ne smatra odgovornim, ukoliko web stranica Organizatora bude privremeno van funkcije usljed više sile ili događaja koji su van kontrole Organizatora.

10. ODGOVORNOST UČESNIKA I ORGANIZATORA

U slučaju da Organizator uoči bilo kakvu zloupotrebu prijave od strane učesnika nagradnog konkursa ili povredu ovih Opštih pravila, isti učesnik će bez upozorenja biti diskvalifikovan iz nagradnog konkursa. Jedino se učesnik nagradnog konkursa smatra odgovornim za tačnost i potpunost dostavljanja svojih ličnih podataka za učešće na nagradnom konkursu, te se u slučaju grešaka ili nepotpunosti dostavljenih podataka Organizator oslobađa bilo kakve odgovornosti. Ostali slučajevi u kojima se Organizator oslobađa odgovornosti su: 1. Organizator ne može snositi parničnu/krivičnu/prekršajnu odgovornost ili biti strana u postupku pokrenutom po osnovu nezakonitog činjenja ili nečinjenja od strane učesnika nagradnog konkursa ili trećih lica, a u vezi sa ovim nagradnim konkursom; 2. Organizator ne može imati bilo kakvu odgovornost, ukoliko se tokom ili po okončanju nagradnog konkursa pojavi više lica, koja polažu autorsko pravo na priložene radove ili delove priloženih fotografija.

Za sve primjedbe, ali i za sva pitanja učesnici nagradnog konkursa mogu kontaktirati Organizatora putem e-mail adrese reklamacije@nelt.com. Organizator i učesnik nagradnog konkursa će sva sporna pitanja koja proizilaze iz realizacije ovog nagradnog konkursa ili u vezi istog prvenstveno rješavati mirnim putem, pregovorima. U slučaju da nije bilo moguće rješavanje spora putem pregovora, Organizator I učesnik su saglasni da sve eventualne sporove rešavaju u postupku medijacije, pri čemu svaka strana snosi svoje troškove. Ukoliko spor ne bude riješen u postupku medijacije u roku od 45 dana od dana izbora medijatora, ugovorne strane će spor rešiti u postupku pred Osnovnim sudom u Istočnom Sarajevu

11. VAŽENJE OPŠTA PRAVILA NAGRADNOG KONKURSA **“Uživaj uz Jacobs“** stupaju na snagu dana sa početkom aktivacije, dana 18.08.2021. godine. Organizator zadržava pravo donošenja odluka o izmenama, dopunama ili ukidanju Opštih pravila nagradnog konkursa “ **Uživaj uz Jacobs**“ pri čemu se iste odluke smatraju konačnim i obavezujućim za sve učesnike nagradnog konkursa, pod uslovom da su objavljene na isti način kao i Opšta pravila nagradnog konkursa.

U Istočnom Sarajevu, datum 16.08.2021. ORGANIZATOR NAGRADNOG KONKURSA

 NELT doo, ISTOČNO SARAJEVO